TomoTesten/trubar-sodna-praksa huggingface dataset:
U-I-60/01
Natisni
Opravilna št.:
U-I-60/01
Datum odločitve:
29. 11. 2001
Objavljeno:
OdlUS X, 200
ECLI:
ECLI:SI:USRS:2001:U.I.60.01
Akt:
Sklep št. 77/96, ki ga je svet Sklada kmetijskih zemljišč in gozdov Republike Slovenije sprejel na 16. seji dne 10. 5. 1996 in 15. 5. 1996
Izrek:
Postopek za preizkus pobude za začetek postopka za oceno ustavnosti in zakonitosti sklepa št. 77/96, sprejetega na 16. seji sveta Sklada kmetijskih zemljišč in gozdov Republike Slovenije, se ustavi.
Evidenčni stavek:
Ker je pobudnik pobudo umaknil, je Ustavno sodišče postopek za preizkus pobude za oceno ustavnosti in zakonitosti ustavilo.
Geslo:
Ustavno sodišče, pristojnosti, postopek, ustavitev postopka zaradi umika vloge.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Kmetijstvo Črnci, p. o., - v stečaju, Apače
Datum vloge:
21. 3. 2001
Vrsta odločitve:
sklep
Vrsta rešitve:
ustavitev
Dokument:
US21065
Dokument v PDF obliki:
U-I-60-01.pdf
114 KB
Prenesite datoteko
U-I-60/01
29. 11. 2001
S K L E P
Ustavno sodišče je v postopku za preizkus pobude Kmetijstva Črnci, p.o. - v stečaju, Apače, ki ga zastopa stečajni upravitelj Miran Žilavec, na seji dne 29. novembra 2001
sklenilo:
Postopek za preizkus pobude za začetek postopka za oceno ustavnosti in zakonitosti sklepa št. 77/96, sprejetega na 16. seji sveta Sklada kmetijskih zemljišč in gozdov Republike Slovenije, se ustavi.
Obrazložitev
1. Pobudnik je dne 20. 3. 2001 vložil pobudo za oceno ustavnosti in zakonitosti sklepa št. 77/96, ki ga je svet Sklada kmetijskih zemljišč in gozdov Republike Slovenije sprejel na 16. seji dne 10. 5. 1996 in 15. 5. 1996. Z dopisom z dne 19. 11. 2001 je pobudo umaknil. Zato je Ustavno sodišče postopek za preizkus pobude za oceno ustavnosti in zakonitosti ustavilo.
2. Ustavno sodišče je sprejelo ta sklep na podlagi 6. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednica dr. Dragica Wedam-Lukić ter sodnici in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk, Franc Testen in dr. Lojze Ude. Sklep je sprejelo soglasno.
P r e d s e d n i c a
dr. Dragica Wedam-Lukić
Up-27/01
Natisni
Opravilna št.:
Up-27/01
Datum odločitve:
28. 11. 2001
ECLI:
ECLI:SI:USRS:2001:Up.27.01
Akt:
Ustavna pritožba A. A. zoper sklep Višjega sodišča v Kopru št. Kp 473/2000 z dne 25. 10. 2000 v zvezi s sklepom Okrožnega sodišča v Kopru št. K 215/99 z dne 19. 4. 2000
Izrek:
Postopek za preizkus ustavne pritožbe A. A. zoper sklep Višjega sodišča v Kopru št. Kp 473/2000 z dne 25. 10. 2000 v zvezi s sklepom Okrožnega sodišča v Kopru št. K 215/99 z dne 19. 4. 2000 se ustavi.
Evidenčni stavek:
Ker je pritožnik po svojem pooblaščencu Ustavnemu sodišču sporočil, da umika Ustavno pritožbo, je Ustavno sodišče postopek za preizkus ustavne pritožbe ustavilo.
Geslo:
Umik ustavne pritožbe in ustavitev postopka.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
16. 1. 2001
Vrsta odločitve:
sklep
Vrsta rešitve:
ustavitev
Dokument:
US21126
Up-27/01
28. 11. 2001
S K L E P
Ustavno sodišče je v postopku za preizkus ustavne pritožbe A. A. iz Ž. (Z. in V.), začasno U. (T. Š.), ki ga zastopa B. B., odvetnik v S. na seji senata dne 28. novembra 2001 sklenilo:
Postopek za preizkus ustavne pritožbe A. A. zoper sklep Višjega sodišča v Kopru št. Kp 473/2000 z dne 25. 10. 2000 v zvezi s sklepom Okrožnega sodišča v Kopru št. K 215/99 z dne 19. 4. 2000 se ustavi.
Obrazložitev
1. Pritožnik je dne 15. 1. 2001 vložil ustavno pritožbo zoper pravnomočni sklep, s katerim mu je bil izrečen varnostni ukrep obveznega psihiatričnega zdravljenja in varstva v zdravstvenem zavodu.
2. Dne 5. 11. 2001 je pritožnik po svojem pooblaščencu Ustavnemu sodišču sporočil, da umika ustavno pritožbo, ker mu je bil s sklepom senata Okrožnega sodišča v Kopru št. Ks 623/2000 z dne 26. 3. 2001 izrečeni varnostni ukrep spremenjen v varnostni ukrep obveznega psihiatričnega zdravljenja na prostosti. Glede na navedeno je Ustavno sodišče postopek za preizkus ustavne pritožbe ustavilo.
3. Senat Ustavnega sodišča je sprejel ta sklep na podlagi 6. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednica senata dr. Mirjam Škrk ter člana dr. Zvonko Fišer in dr. Ciril Ribičič.
Predsednica senata:
dr. Mirjam Škrk
Up-81/01
Natisni
Opravilna št.:
Up-81/01
Datum odločitve:
28. 11. 2001
ECLI:
ECLI:SI:USRS:2001:Up.81.01
Akt:
Postopek za preizkus ustavne pritožbe A. A. zoper sodbo Vrhovnega sodišča št. I Ips 30/2001 z dne 7. 2. 2001 v zvezi s sklepom Višjega sodišča v Ljubljani št. II Kp 413/2000 z dne 23. 10. 2000 in sklepom Okrožnega sodišča v Ljubljani št. K 238/95 z dne 22. 9. 2000
Izrek:
Postopek za preizkus ustavne pritožbe A. A. zoper sodbo Vrhovnega sodišča št. I Ips 30/2001 z dne 7. 2. 2001 v zvezi s sklepom Višjega sodišča v Ljubljani št. II Kp 413/2000 z dne 23. 10. 2000 in sklepom Okrožnega sodišča v Ljubljani št. K 238/95 z dne 22. 9. 2000 se ustavi.
Evidenčni stavek:
Ker je pritožnik ustavno pritožbo umaknil, je Ustavno sodišče postopek za preizkus ustavne pritožbe ustavilo.
Geslo:
Umik ustavne pritožbe in ustavitev postopka.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
6. 3. 2001
Vrsta odločitve:
sklep
Vrsta rešitve:
ustavitev
Dokument:
US21127
Up-81/01
28. 11. 2001
S K L E P
Ustavno sodišče je v postopku za preizkus ustavne pritožbe A. A. iz Ž. Z. V., ki ga zastopa B. B., odvetnik v U. na seji senata dne 28. novembra 2001
s k l e n i l o :
Postopek za preizkus ustavne pritožbe A. A. zoper sodbo Vrhovnega sodišča št. I Ips 30/2001 z dne 7. 2. 2001 v zvezi s sklepom Višjega sodišča v Ljubljani št. II Kp 413/2000 z dne 23. 10. 2000 in sklepom Okrožnega sodišča v Ljubljani št. K 238/95 z dne 22. 9. 2000 se ustavi.
O b r a z l o ž i t e v
1. Pritožnik je dne 6. 3. 2001 vložil ustavno pritožbo zoper sodbo Vrhovnega sodišča, s katero je bila zavrnjena njegova zahteva za varstvo zakonitosti zoper pravnomočen sklep o podaljšanju pripora iz pripornega razloga begosumnosti.
2. Dne 21. 5. 2001 je pritožnik sporočil, da ustavno pritožbo umika. Zato je Ustavno sodišče postopek za preizkus ustavne pritožbe ustavilo.
3. Senat Ustavnega sodišča je ta sklep sprejel na podlagi 6. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednica dr. Mirjam Škrk ter člana dr. Zvonko Fišer in dr. Ciril Ribičič.
Predsednica senata:
dr. Mirjam Škrk
Up-306/99
Natisni
Opravilna št.:
Up-306/99
Datum odločitve:
28. 11. 2001
ECLI:
ECLI:SI:USRS:2001:Up.306.99
Akt:
Ustavna pritožba dr. A. A., B. B., C. C. in Č. Č. zoper odločbo Ministrstva za pravosodje št. 765-999/97 z dne 28. 4. 1998
Izrek:
Ustavna pritožba dr. A. A., B. B., C. C. in Č. Č. zoper odločbo Ministrstva za pravosodje št. 765-999/97 z dne 28. 4. 1998 se zavrže.
Evidenčni stavek:
Ustavno pritožbo je upravičen vložiti le tisti, ki zatrjuje, da mu je bila z izpodbijanim posamičnim aktom kršena njegova človekova pravica ali temeljna svoboščina. Vlagatelji niso priložili novega in posebnega pooblastila za zastopanje v postopku pred Ustavnim sodiščem. Glede na navedeno niso izkazali, da so upravičeni za zastopanje osebe, v imenu katere so vložili ustavno pritožbo. Ker je Ustavno sodišče ugotovilo, da so ustavno pritožbo vložile neupravičene osebe, jo je zavrglo.
Geslo:
Neupravičena oseba kot vlagatelj ustavne pritožbe.

Novo in posebno pooblastilo.
Pravna podlaga:
Zakon o Ustavnem sodišču (ZUstS), 3. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
29. 11. 1999
Vrsta odločitve:
sklep
Vrsta rešitve:
zavrženje
Dokument:
US21129
Up-306/99
28. 11. 2001
S K L E P
Ustavno sodišče je v postopku za preizkus ustavne pritožbe dr. A. A., B. B., C. C. in Č. Č., odvetnikov v Ž. na seji senata dne 28. novembra 2001
s k l e n i l o :
Ustavna pritožba dr. A. A., B. B., C. C. in Č. Č. zoper odločbo Ministrstva za pravosodje št. 765-999/97 z dne 28. 4. 1998 se zavrže.
O b r a z l o ž i t e v
1. Odvetniki, navedeni v izreku tega sklepa (v nadaljevanju odvetniki), so dne 29. 11. 1999 v imenu D. D. vložili ustavno pritožbo zoper odločbo, s katero je Minister za pravosodje Republike Slovenije dovolil izročitev D. D. pristojnim organom v Zvezni Republiki Nemčiji.
2. Ker so ustavni pritožbi priložili le splošno pooblastilo za zastopanje, jih je Ustavno sodišče z dopisom dne 8. 11. 2001 pozvalo, naj predložijo posebno in novo pooblastilo, ki bo v skladu s 6. členom Zakona o Ustavnem sodišču (Uradni list RS, št. 15/94 - v nadaljevanju ZUstS) v zvezi s 94. in 95. členom Zakona o pravdnem postopku (Uradni list RS, št. 26/99 - ZPP) dano za zastopanje v postopku pred Ustavnim sodiščem. Opozorilo jih je tudi na posledice, če v postavljenem roku ne bodo predložili ustreznega pooblastila.
3. Odvetniki so na dopis Ustavnega sodišča sicer odgovorili, vendar zahtevanega pooblastila za zastopanje v postopku pred Ustavnim sodiščem niso predložili. Ker pritožniki niso tisti, ki bi jim bila z izpodbijam aktom kršena človekova pravica ali temeljna svoboščina, je Ustavno sodišče ugotovilo, da je ustavno pritožbo vložila neupravičena oseba. Zato je njihovo ustavno pritožbo zavrglo.
4. Ustavno sodišče je tak sklep sprejelo na podlagi tretje alinee prvega odstavka 55. člena ZUstS v sestavi: predsednica senata dr. Mirjam Škrk ter člana dr. Zvonko Fišer in dr. Ciril Ribičič.
Predsednica senata:
dr. Mirjam Škrk
Up-121/01
Natisni
Opravilna št.:
Up-121/01
Datum odločitve:
28. 11. 2001
ECLI:
ECLI:SI:USRS:2001:Up.121.01
Akt:
Ustavna pritožba A. A.
Izrek:
Ustavna pritožba A. A. se zavrže.
Evidenčni stavek:
Ker pritožnica ustavne pritožbe v določenem roku ni dopolnila, je Ustavno sodišče ustavno pritožbo zavrglo.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
30. 3. 2001
Vrsta odločitve:
sklep
Vrsta rešitve:
zavrženje
Dokument:
US21132
Up-121/01
28. 11. 2001
S K L E P
Ustavno sodišče je v postopku za preizkus ustavne pritožbe A. A. iz Ž. na seji senata dne 28. novembra 2001
s k l e n i l o:
Ustavna pritožba A. A. se zavrže.
O b r a z l o ž i t e v
1. Pritožnica je dne 20. 3. 2001 Ustavnemu sodišču poslala vlogo, naslovljeno "pritožba nad delom policije, tožilstva in sodstva v Republiki Sloveniji". Ker njene vloge ni bilo mogoče vpisati med zadeve, o katerih je v skladu s 160. členom Ustave pristojno odločiti Ustavno sodišče, je bila vloga vpisana v R vpisnik pod številko R-41/01, pritožnica pa z dopisom z dne 26. 3. 2001 poučena o pogojih za vložitev pobude za začetek postopka za oceno ustavnosti predpisa in za vložitev ustavne pritožbe. Dne 30. 3. 2001 je pritožnica Ustavnemu sodišču poslala vlogo, naslovljeno "ustavna pritožba zoper kršenje mojih človekovih pravic in svoboščin", nakar je bila njena vloga vpisana v Up vpisnik. Dne 18. 4. 2001 je pritožnica Ustavnemu sodišču v vednost poslala tudi vlogo, naslovljeno na "Ustavni sud SFR Jugoslavije u Beogradu".
2. Ker je bila pritožničina ustavna pritožba tako pomanjkljiva, da je ni bilo mogoče preizkusiti, jo je Ustavno sodišče pozvalo, naj jo v roku 15 dni dopolni v skladu z zahtevami Zakona o Ustavnem sodišču (Uradni list RS, št. 15/94 - v nadaljevanju: ZUstS).
Opozorilo jo je tudi na posledice, če ustavne pritožbe v določenem roku ne bo dopolnila.
3. Iz poštne pošiljke, ki je bila vrnjena Ustavnemu sodišču, je razvidno, da je bila pritožnica o prispelem dopisu Ustavnega sodišča obveščena dne 4. 10. 2001 in dne 5. 10. 2001, vendar ga ni dvignila. Na ovojnico poštne pošiljke pa je pritožnica zapisala: "Prosim pošto Z., da pošlje nazaj to pismo, ker ima moja domovina SFRJ Ustavno sodišče zadevo v rokah" ter se pod navedeni nedatirani zapis podpisala. Glede na to je Ustavno sodišče štelo, da je bil poziv za dopolnitev vloge pritožnici vročen najkasneje dne 20. 10. 2001, ko je bila pošiljka vrnjena Ustavnemu sodišču. Pritožnica je bila očitno seznanjena, da gre za dopis Ustavnega sodišča v zadevi Up-121/01, imela ga je možnost prebrati in nanj odgovoriti, vendar tega ni storila. Ker vloge v določenem roku ni dopolnila, jo je Ustavno sodišče zavrglo.
4. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednica dr. Mirjam Škrk ter člana dr. Zvonko Fišer in dr. Ciril Ribičič. Predsednica senata:
dr. Mirjam Škrk
Up-347/99
Natisni
Opravilna št.:
Up-347/99
Datum odločitve:
27. 11. 2001
ECLI:
ECLI:SI:USRS:2001:Up.347.99
Akt:
Ustavna pritožba A. A. A. zoper sodbo Upravnega sodišča Republike Slovenije, Oddelka v Mariboru, št. U 3101/97 z dne 17. 6. 1999
Izrek:
Ustavna pritožba A. A. A. zoper sodbo Upravnega sodišča Republike Slovenije, Oddelka v Mariboru, št. U 3101/97 z dne 17. 6. 1999 se zavrže.
Evidenčni stavek:
Ker ustavni pritožnik še ni izčrpal rednih pravnih sredstev, je bilo treba njegovo ustavno pritožbo zavreči.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. Up-261/98 z dne 13. 1. 2000, Uradni list RS, št. 6/2000 - OdlUS IX,126.
Vrsta zadeve:
ustavna pritožba
Vrsta akta:
posamični akt
Datum vloge:
30. 12. 1999
Vrsta odločitve:
sklep
Vrsta rešitve:
zavrženje
Dokument:
US21074
Up-347/99 - 10
27. 11. 2001
S K L E P
Ustavno sodišče je v postopku za preizkus ustavne pritožbe A. A. A. iz Ž. na seji senata dne 27. novembra 2001
s k l e n i l o:
Ustavna pritožba A. A. A. zoper sodbo Upravnega sodišča Republike Slovenije, Oddelka v Mariboru, št. U 3101/97 z dne 17. 6. 1999 se zavrže.
O b r a z l o ž i t e v
1. Ustavni pritožnik je vložil ustavno pritožbo, preden so bila pravna sredstva izčrpana. Na posebno vprašanje sodišča je izjavil, da predlaga, naj Ustavno sodišče v njegovem primeru uporabi drugi odstavek 51. člena Zakona o Ustavnem sodišču (Uradni list, št. 15/94 - v nadaljevanju ZUstS).
2. Po drugem odstavku 51. člena ZUstS lahko Ustavno sodišče izjemoma odloča o ustavni pritožbi, če sta podana v tej določbi zapisana pogoja, vendar le, če še niso izčrpana izredna pravna sredstva.
3. Zoper izpodbijano sodbo ima ustavni pritožnik možnost pritožbe po 70. in naslednjih členih Zakona o upravnem sporu(Uradni list RS, št. 50/97 -ZUS), ki se šteje za redno pravno sredstvo (sklep št. Up-261/98 z dne 13. 1. 2000 - Uradni list RS, št. 6/2000 in Odl. US IX, 126), zato mora pritožnik pred vložitvijo ustavne pritožbe izčrpati vsa redna pravna sredstva (tudi pritožbo v upravnem sporu)
4. Ker pritožnik rednih pravnih sredstev še ni izčrpal, je bilo treba ustavno pritožbo zavreči.
5. Senat Ustavnega sodišča je sprejel ta sklep na podlagi druge alinee prvega odstavka 55. člena ZustS v sestavi: predsednica senata Milojka Modrijan ter člana dr. Janez Čebulj in Lojze Janko. Predsednica senata:
Milojka Modrijan
Up-306/01
Natisni
Opravilna št.:
Up-306/01
Datum odločitve:
27. 11. 2001
ECLI:
ECLI:SI:USRS:2001:Up.306.01
Akt:
Ustavna pritožba A. A. zoper sklep Vrhovnega sodišča I Up 457/99-2 z dne 5. 4. 2001
Izrek:
Ustavna pritožba A. A. zoper sklep Vrhovnega sodišča I Up 457/99-2 z dne 5. 4. 2001 se zavrže.
Evidenčni stavek:
Ustavna pritožba zoper sklep Vrhovnega sodišča, s katerim je bilo pritožbi pritožnice ugodeno in zadeva vrnjena Upravnemu sodišču v nov postopek, ni dovoljena. Skladno z 51. členom Zakona o Ustavnem sodišču (Uradni list RS, št. 15/94 - v nadaljevanju ZUstS) je ustavno pritožbo namreč dopustno vložiti šele po izčrpanju vseh pravnih sredstev. Ta pogoj v obravnavani zadevi ni izpolnjen, saj je po odločitvi Vrhovnega sodišča zadeva vrnjena v novo odločanje Upravnemu sodišču.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
13. 7. 2001
Vrsta odločitve:
sklep
Vrsta rešitve:
zavrženje
Dokument:
US21096
Up-306/01
27. 11. 2001
S K L E P
Ustavno sodišče je v postopku za preizkus ustavne pritožbe A. A. iz Ž. na seji senata dne 27. novembra 2001
s k l e n i l o:
Ustavna pritožba A. A. zoper sklep Vrhovnega sodišča I Up 457/99-2 z dne 5. 4. 2001 se zavrže.
O b r a z l o ž i t e v
1. Pritožnica navaja, da je Vrhovno sodišče z izpodbijanim sklepom ugodilo njeni pritožbi in razveljavilo sodbo Upravnega sodišča, vendar v obrazložitvi sklepa ni potrdilo njenih navedb, da je zemljišče parc. št. 878/3, k. o. Z. nezazidljivo. S tem naj bi dalo nezakonito usmeritev sodišču za odločanje v novem sojenju, saj ni upoštevalo, da 12. člen Odloka o prostorskih ureditvenih pogojih za dopolnilno gradnjo v pretežno realiziranem naselju Trzin - Mlake T - 1 in T - 4 iz leta 1997 dopušča le gradnjo hišnih pritiklin, prizidav in nadzidav, ne pa samostojnih objektov. Pritožnica Ustavnemu sodišču predlaga, naj preizkusi zakonitost izpodbijanega sklepa in zadrži njegovo veljavnost.
2. Ustavna pritožba zoper sklep Vrhovnega sodišča, s katerim je bilo pritožbi pritožnice ugodeno in zadeva vrnjena Upravnemu sodišču v nov postopek, ni dovoljena. Skladno z 51. členom Zakona o Ustavnem sodišču (Uradni list RS, št. 15/94 - v nadaljevanju ZUstS) je ustavno pritožbo namreč dopustno vložiti šele po izčrpanju vseh pravnih sredstev. Ta pogoj v obravnavani zadevi ni izpolnjen, saj je po odločitvi Vrhovnega sodišča zadeva vrnjena v novo odločanje Upravnemu sodišču. Že iz tega razloga je treba ustavno pritožbo zoper ta sklep zavreči.
3. Ker je Ustavno sodišče odločilo o ustavni pritožbi, ni posebej odločalo o predlogu za zadržanje.
4. Senat Ustavnega sodišča je ta sklep sprejel na podlagi druge alinee prvega odstavka 55. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan
Up-292/01
Natisni
Opravilna št.:
Up-292/01
Datum odločitve:
27. 11. 2001
ECLI:
ECLI:SI:USRS:2001:Up.292.01
Akt:
Ustavna pritožba A. A. zoper odločbo Ministrstva za notranje zadeve št. 0302-18/05-028/5-97 z dne 8. 6. 2001
Izrek:
Ustavna pritožba A. A. zoper odločbo Ministrstva za notranje zadeve št. 0302-18/05-028/5-97 z dne 8. 6. 2001 se zavrže.
Evidenčni stavek:
Ustavna pritožba se lahko vloži šele, ko so izčrpana vsa pravna sredstva. Pritožnica ni izčrpala pravnih sredstev, zato je sodišče zavrglo ustavno pritožbo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. Up-261/98 z dne 13. 1. 2000, Uradni list RS, št. 6/2000 - OdlUS IX,126.
Vrsta zadeve:
ustavna pritožba
Vrsta akta:
posamični akt
Datum vloge:
4. 7. 2001
Vrsta odločitve:
sklep
Vrsta rešitve:
zavrženje
Dokument:
US21098
Up-292/01
27. 11 2001
S K L E P
Ustavno sodišče je v postopku za preizkus ustavne pritožbe A. A., ki jih zastopa predsednik stranke B. B. na seji senata dne 27. novembra 2001
sklenilo:
Ustavna pritožba A. A. zoper odločbo Ministrstva za notranje zadeve št. 0302-18/05-028/5-97 z dne 8. 6. 2001 se zavrže.
Obrazložitev
1. Z izpodbijano odločbo je Ministrstvo za notranje zadeve v register političnih strank vpisalo spremembo Statuta stranke in spremembo zastopnika stranke. Pritožnica navaja, da je navedena odločba nezakonita.
2. Po prvem odstavku 51. člena Zakona o Ustavnem sodišču (Uradni list RS, št. 15/94 - v nadaljevanju ZustS) se ustavna pritožba lahko vloži, če so izčrpana vsa pravna sredstva. Izjemoma sme Ustavno sodišče odločiti pred izčrpanjem izrednih pravnih sredstev, če je zatrjevana kršitev očitna in če bi lahko z izvršitvijo posamičnega akta nastale za pritožnika nepopravljive posledice (drugi odstavek 51. člena ZUstS).
3. Pritožnik ni izkazal, da bi izkoristil vsa pravna sredstva. Iz ustavne pritožbe ne izhaja, da bi pritožnik izkoristil upravni spor. Ustavno sodišče je glede na novo ureditev upravnega spora sprejelo stališče, da upravnega spora ni več mogoče šteti za izredno pravno sredstvo v smislu 51. člena ZUstS. To pomeni, da na podlagi drugega odstavka 51. člena ZUstS ni več mogoče vložiti ustavne pritožbe pred izčrpanjem upravnega spora. Takšno stališče je Ustavno sodišče sprejelo in razloge zanj obrazložilo v sklepu št. Up-261/98 z dne 13. 1. 2000 (Uradni list RS, št. 6/2000 in OdlUS IX, 126). Zaradi navedenega je Ustavno sodišče ustavno pritožbo zavrglo.
4. Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS in prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan
Up-340/99
Natisni
Opravilna št.:
Up-340/99
Datum odločitve:
20. 11. 2001
ECLI:
ECLI:SI:USRS:2001:Up.340.99
Akt:
Ustavna pritožba družbe A. A. zoper sklep Vrhovnega sodišča št. G 4/99 z dne 21. 10. 1999 v zvezi z Odločbo Agencije za trg vrednostnih papirjev št. N-BPD-16/98 z dne 14. 7. 1997
Izrek:
Postopek za preizkus ustavne pritožbe družbe A. A. zoper sklep Vrhovnega sodišča št. G 4/99 z dne 21. 10. 1999 v zvezi z Odločbo Agencije za trg vrednostnih papirjev št. N-BPD-16/98 z dne 14. 7. 1997 se ustavi.
Evidenčni stavek:
Ker stečajni upravitelj pritožnice Ustavno sodišče ni obvestil, da prevzema postopek z ustavno pritožbo, je Ustavno sodišče postopek ustavilo.
Geslo:
Prenehanje pooblastil odvetniku zaradi uvedbe stečajnega postopka.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
28. 12. 1999
Vrsta odločitve:
sklep
Vrsta rešitve:
ustavitev
Dokument:
US21103
Up-340/99
20. 11.2001
S K L E P
Ustavno sodišče je v postopku za preizkus ustavne pritožbe družbe A. A., Borzno posredniška družba, d.d., Ž., ki jo zastopa B. B., odvetnik v Z. na seji dne 22. novembra 2001
s k l e n i l o:
Postopek za preizkus ustavne pritožbe družbe A. A. zoper sklep Vrhovnega sodišča št. G 4/99 z dne 21. 10. 1999 v zvezi z Odločbo Agencije za trg vrednostnih papirjev št. N-BPD-16/98 z dne 14. 7. 1997 se ustavi.
Obrazložitev
1. Pritožnica je ustavno pritožbo vložila po pooblaščencu, odvetniku. Zoper pritožnico je bil s sklepom št. St 49/2000 z dne 30. 5. 2001 začet stečajni postopek (Uradni list RS, št. 46/01). 2. Na podlagi 6. člena Zakona o Ustavnem sodišču (Uradni list RS, št. 15/94, v nadaljevanju ZUstS) se o vprašanjih, ki niso urejena s tem zakonom, glede na pravno naravo zadeve smiselno uporabljajo določbe zakonov, ki urejajo postopek pred sodišči. Ker je z začetkom stečajnega postopka pooblastilo odvetnikom na podlagi drugega odstavka 101. člena Zakona o pravdnem postopku (Uradni list RS, št. 26/99 - v nadaljevanju ZPP) prenehalo, je Ustavno sodišče postopek za preizkus ustavne pritožbe prekinilo (4. točka prvega odstavka 205. člena ZPP); stečajnega upravitelja pa pozvalo, naj se v postavljenem roku izjavi, ali prevzema postopek z ustavno pritožbo. Opozorilo ga je tudi na posledice, če se v postavljenem roku ne bi izjavil.
3. Ker stečajni upravitelj v postavljenem roku Ustavnega sodišča ni obvestil, da prevzema postopek z ustavno pritožbo, je Ustavno sodišče postopek za preizkus ustavne pritožbe ustavilo.
4. Senat Ustavnega sodišča je ta sklep sprejel na podlagi 6. člena ZUstS v sestavi: predsednik senata dr. Lojze Ude ter sodnik Franc Testen in sodnica dr. Dragica Wedam-Lukić.
Predsednik senata:
dr. Lojze Ude